മനീജ് പ്രേംനാഥ്

മനീജ് പ്രേംനാഥ്, 'ദ വെയ്റ്റിംഗ് റൂം' എന്ന ഹിന്ദി സിനിമ സംവിധാനം ചെയ്ത ഒരു മലയാളി സംവിധായകൻ ആയിരുന്നു.

 കരിയർ 
അസിസ്റ്റന്റ് ഡയറക്ടർ ആയി പല സീരിയലുകളിൽ മനീജ് ജോലി ചെയ്താണ് സിനിമയിലേക്ക് എത്തപ്പെട്ടത്. ഇവയിൽ പ്രമുഖ സീരിയലുകൾ ശ്ശ്.. കോയി ഹൈ, സ്കൂൾ ഡേയ്സ് തുടങ്ങിയവയാണ്. മനീജ് സംവിധാനം ചെയ്ത 'ഹു ആം ഐ?' എന്ന ഹ്രസ്വ ചിത്രം ഇന്ത്യയിൽ നിന്നും 2008-ൽ പാകിസ്താനിൽ നടന്ന കാര സിനിമ ഫെസ്റിവലിലേക്കു തിരഞ്ഞെടുക്കപ്പെട്ട ചിത്രമാണ്. മനീജ് പിന്നീട് രാം ഗോപാൽ വർമ്മയുടെ അസിസ്റ്റന്റ് ആയി ജോലി ചെയ്തു. പിന്നീട് 'ദ വെയ്റ്റിംഗ് റൂം' എന്ന ചിത്രം സംവിധാനം ചെയ്തു കൊണ്ട് ബോളിവുഡിൽ അരങ്ങേറി. രാധിക ആപ്‌തെ, ഇന്ദ്രജിത്ത് സുകുമാരൻ തുടങ്ങിയവർ അഭിനയിച്ച ചിത്രം നിരൂപക പ്രശംസ നേടിയിരുന്നു.

 മരണം 
തന്റെ ആദ്യ മലയാള ഭാഷാ ചലച്ചിത്രം സംവിധാനം ചെയ്യാനുള്ള ഒരുക്കം നടക്കുമ്പോൾ മനീജ് മരണമടഞ്ഞു.

 അവലംബം

വർഗ്ഗം:1975-ൽ ജനിച്ചവർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:2012-ൽ മരിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:ഹിന്ദി ചലച്ചിത്രസംവിധായകർ